মালয়েশিয়া-শ্রীলঙ্কা সম্পর্ক
মালয়েশিয়া-শ্রীলঙ্কা সম্পর্ক, মালয়েশিয়া এবং শ্রীলঙ্কা এর মাঝে বিদ্যমান দ্বিপাক্ষিক সম্পর্ককে নির্দেশ করে। এছাড়াও, দেশ দুটির মধ্যে যে ঐতিহাসিক সম্পর্ক বিদ্যমান, তাও নির্দেশ করে। শ্রীলঙ্কার রাজধানী কলম্বোতে মালয়েশিয়ার একটি হাই কমিশন রয়েছে। অপরদিকে, মালয়েশিয়ার রাজধানী কুয়ালালামপুর-এ শ্রীলঙ্কার একটি হাই কমিশন রয়েছে।
সারাওয়াক
সারাওয়াক (জাওয়াই - سراوق; উচ্চারণ - "সারাওয়াক") হল মালয়েশিয়ার একটি প্রদেশ। বোর্নিও দ্বীপে মালয়েশিয়ার যে দু'টি প্রদেশ অবস্থিত, তার অন্যতম সারাওয়াক (অন্যটি সাবা)। সারাওয়াক মালয়েশিয়ার বৃহত্তম প্রদেশ। এর অন্য নাম "বুমি কেনিয়ালাং", অর্থাৎ "ধনেশ পাখির দেশ" ("Land of Hornbills")। সারাওয়াকের প্রতীকও হল একটি গণ্ডার ধনেশ পাখি। এখানকার অধিবাসীদের ধর্মে এই পাখি যুদ্ধের প্রতীক হিসেবে চিহ্নিত।